మారిగావ్ జిల్లా

అస్సాం రాష్ట్ర 27 జిల్లాలలో మారిగావ్ జిల్లా ఒకటి. జిల్లా ప్రధానకార్యాలయంగా మారిగావ్ పట్టణం ఉంది. 2011 గణాంకాలను అనుసరించి జిల్లా వైశాల్యం 1,550, జనసంఖ్య 957,853, వీరిలో పురుషులు 485,328, స్త్రీల సంఖ్య 472,525. జిల్లాలో పురాతనమైన మయాంగ్ గ్రామం ఉంది. అలాగే " పొబిటోరా విల్డ్‌లైఫ్ శాంక్చ్యురీ ఉంది ".

చరిత్ర
మారిగావ్ చరిత్ర అస్పష్టంగా ఉంది. ఈ ప్రాంతానికి చెందిన సంప్రదాయక పాలకుడైన అతిమట్టా చరిత్ర మర్మంగానే ఉంది. అరిమట్టా మరణం తతువాత జొంగల్బలాహూ ఆయన కుమారుడు ఈ ప్రాంతానికి పాలకులయ్యారు. కజారీముఖ్ వద్ద కచారీలు జొంగల్బలాహూను వెదురు ఈటెతో చంపారు. అయినప్పటికీ జొంగల్బలాహూ తప్పించుకుని కొలాంగ్ నదిలో మునిగి ఈదుతూ వచ్చి జాగి వద్ద పైకి తేలాడని వివరిస్తుంది. అందువలన ఈ ప్రాంతానికి రహ, జగి అనేపేర్లు వచ్చాయి. భీంసింగ్ రచనలు మారిగావ్, పరిసరప్రాంతాల గురించిన కొంత వివరణ ఇస్తుంది. 
ఈ ప్రాంతాన్ని 6 మంది పాలకులు పాలించారు. ఈ సమయంలో ఇద్దరు దర్రాంగ్ నుండి రాజకుమారులు (సుప్రద్వాజ్, మకరధ్వజ్) అంతర్యుద్ధం కారణంగా వారి రాజ్యం నుండి పారిపోయి 
బ్రహ్మపుత్ర నదుని దాటి వచ్చి బహకజరి వద్ద స్థిరపడ్డారు. తరువాత సుప్రధ్వజ్ బఘర రాజు మంగళసింగ్ కుమార్తెను వివాహం చేసుకున్నాడు. తరువాత సుప్రధ్వజ్ ఈ ప్రాంతానికి 7వ స్వతంత్ర పాలడయ్యాడు. లచిత్ బొర్ఫుఖాన్ పాలనా కాలంలో దర్రాంగ్ నుండి రాం సింగ్, భీంసింగ్ అనే ఇద్దరు రాజకుమారులు బ్రహ్మపుత్రను దాటి ఈ ప్రాంతానికి వచ్చారు. భీంసింగ్ ఇక్కడ స్థిరపడ్డాడు రాంసింగ్ మాత్రం తిరిగి తనస్వస్థలానికి వెళ్ళాడు. భీంసింగ్ ప్రజల అభిమానపాత్రుడు కాలేకపోయాడు. తరువాత భీంసింగ్ బ్రహ్మపుత్ర నదిని దాటి వెళ్ళి మోరీ బీల్ వద్ద స్థిరపడ్డాడు. 1989 సెప్టెంబరు 29న నాగావ్ జిల్లా నుండి కొంత భూభాగం వేరు చేయబడి మారిగావ్ పూర్తి స్థాయి జిల్లాగా ఏర్పాటు చేయబడింది.

భౌగోళికం
మారిగావ్ జిల్లా వైశాల్యం 170 చ.కి.మీ. వైశాల్యంలో మారిగావ్ జిల్లా సమోయాలోని సవాలీకి సమానం. జిల్లా ఉత్తర సరిహద్దులో బ్రహ్మపుత్ర నది, దక్షిణ సరిహద్దులో కర్బి ఆంగ్లాంగ్ జిల్లా, తూర్పు సరిహద్దులో నాగావ్ జిల్లా, పశ్చిమ సరిహద్దులో కామరూప్ జిల్లా ఉన్నాయి. జిల్లాలో అధికంగా నదులు, కాలువలు ప్రవహిస్తున్న కారణంగా విస్తారమైన సారవంతమైన భూములు అక్కడక్కడా చిత్తడి భూములు ఉన్నాయి. 
జిల్లాలో కీలింగ్, కొలాంగ్, కొప్లి నదులు ప్రవహిస్తున్నాయి. మతిపర్వత్ వద్ద కీలింగ్ నది కోలాంగ్ నదితో సంగమించి పశ్చిమ దిశగా ప్రవహిస్తుంది. జాగి దుయీ ఖుతీ ముఖ్ వద్ద కొలాంగ్ నది కొపిలి నదితో సంగమిస్తుంది. జిల్లా మొత్తం పూర్తిగా ప్రకృతి సౌందర్యంతో శోభిల్లుతుంది.

ఆర్ధికం
2006 గణాంకాలను అనుసరించి పచాయితీ రాజ్ మంత్రిత్వశాఖ భారతదేశ జిల్లాలు (640) లో వెనుకబడిన 250 జిల్లాలలో మారిగావ్ జిల్లా ఒకటి అని గుర్తించింది. బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న అస్సాం రాష్ట్ర 11 జిల్లాలలో ఈ జిల్లా ఒకటి..

విభాగాలు
జిల్లాలో 3 అసెంబ్లీ నియోజకవర్గాలు ఉన్నాయి : జాగిరోడ్డు, మారిగావ్, లహరిఘాట్. జాగిరోడ్డు షెడ్యూల్డ్ కులాలకు ప్రత్యేకించబడింది. 
ఇవన్నీ నౌగాంగ్ పార్లమెంటు నియోజక వర్గంలో భాగంగా ఉన్నాయి.

2011 లో గణాంకాలు

2001 గణాంకాలు

వృక్షజాలం, జంతుజాలం

అరణ్యాలు
జిల్లాలో 1891లో అస్సాం ఫారెస్ట్ రెగ్యులేషన్ 3 అభయారణ్యాలు ఏర్పాటు చేయబడ్డాయి: సునైకుచి, ఖులహత్, బుర మయాంగ్. జిల్లాలోని మయాంగ్ వద్ద పొబితొర వన్యప్రాణి అభయారణ్యం ఏర్పాటు చేయబడింది. ఈ అభయారణ్యంలో ప్రత్యేకంగా ఖడ్గమృగాలు ఉన్నాయి.

మూలాలు

వెలుపలి లింకులు

 District Administration website

మూలాలు

వెలుపలి లింకులు 

 
వెనుకబడిన ప్రాంతాల అభివృద్ధి నిధులు పొందుతున్న జిల్లాలు
1989 స్థాపితాలు
అసోం జిల్లాలు
భారతదేశం లోని జిల్లాలు